കോടതിയുടെ കനിവില് പോളണ്ടിലെ ജംപിങ് പിറ്റിലിറങ്ങിയ സമീഹക്ക് ഏഴാം സ്ഥാനം നാഗര്കോവില്: പോളണ്ടിലെ ലോക ബധിര അത്ലറ്റിക്സ് ചാമ്ബ്യന്ഷിപ്പില് ലോങ്ജമ്ബ് ഇനത്തില് മത്സരിച്ച സമീഹ പര്വീണിന് ഏഴാം സ്ഥാനം. യോഗ്യത റൗണ്ടില് വിജയിച്ചിട്ടും സ്പോര്ട്സ് അതോറിറ്റി ഓഫ് ഇന്ത്യ തഴഞ്ഞതോടെ മദ്രാസ് ഹൈകോടതിയുടെ ഉത്തരവിന്റെ ബലത്തിലാണ് സമീഹ മത്സരിക്കാന് പോളണ്ടിലേക്ക് പറന്നത്. പോളണ്ടിലെ ലുബ്ലിനില് ആഗസ്റ്റ് 23 മുതല് 28 വരെയായിരുന്നു ചാമ്ബ്യന്ഷിപ്. വെള്ളിയാഴ്ച നടന്ന ലോങ്ജമ്ബ് മത്സരത്തില് പങ്കെടുത്ത 16 പേരില് ഏഴാമതെത്തിയതോടെ വരാനിരിക്കുന്ന പാരാലിമ്ബിക്സിന് നേരിട്ട് യോഗ്യത നേടി സമീഹ കരുത്ത് തെളിയിച്ചു. 4.98 മീറ്റര് ദൂരമാണ് സമീഹ പോളണ്ടില് താണ്ടിയത്. സമീഹയുടെ സ്വന്തം സ്ഥലമായ കന്യാകുമാരി ജില്ലയിലെ കായാലുമൂട്ടില് മത്സരം നേരിട്ട് കാണാന് പ്രത്യേകം ഒരുക്കിയിരുന്ന സ്ഥലത്ത് വന് ജനാവലി എത്തിയിരുന്നു. ഏഴാം സ്ഥാനം കരസ്ഥമാക്കിയ സമീഹയ്ക്ക് അനുമോദനങ്ങള് നേര്ന്ന് അവര് ആഹ്ളാദം പങ്കുവെച്ചു. കടയാലുമൂട് സ്വദേശി മുജീബ്സലാമത്ത് ദമ്ബതികളുടെ മകളാണ് സമീഹ പര്വീണ്.